Pregătiri pentru Euro 2024. Cine sunt noii jucători convocați de Edi Iordănescu
- Cristian Raducanu
- 16 martie 2024, 18:19
Edi Iordănescu a anunțat lotul de jucători pentru meciurile cu Irlanda de Nord și Columbia. Selecționerul i-a convocat pentru prima dată pe Marian Aioani, Bogdan Racovițan și Adrian Șut.
Edi Iordănescu pregătiri pentru Euro 2024
Nici mai mult nici mai puțin de 29 de jucători a chemat Iordănescu Jr. la lot pentru meciurile din 22 respectiv 26 martie. Vor îmbrăca pentru prima oară tricol naționalei, fundașul Bogdan Racovițan de Rakow, Adrian Șut de la FCSB și golkeperul rapidist Marian Aioani.
Jucătorii selecționați nu au locul asigurat în lotul României pentru Euro 2024. Tehnicianul tricolorilor are la dispoziție patru meciuri înaintea Campionatului european de fotbal din Germania.
"Partidele echipei naţionale din această lună reprezintă primul şi unicul test veritabil pe care îl avem la dispoziţie pentru pregătirea EURO 2024. Amicalele programate în vară, chiar înaintea turneului final, vor fi într-un context diferit, cu deja alte obiective", a declarat Edi Iordănescu.
Criteriile de selecționare
De asemenea, selecționareul și-a anunțat elevii că o prestație bună în meciurile amicale nu le va asigura jucătorilor și prezența la turneul final. Echipa tehnică va monitoriza și antrenamentele tricolorilor.
"Pentru o perspectivă cât mai corectă asupra resurselor pe care ne putem baza la EURO am decis convocarea unui număr mai mare de jucători la această acţiune. Însă, şi vreau să accentuez acest lucru, fotbaliştii care nu se regăsesc acum pe această listă nu înseamnă că vor lipsi automat şi din lotul pentru Campionatul European! La fel cum cei prezenţi acum nu au, prin această convocare, vreo garanţie privind participarea lor la EURO 2024!", a adăugat Iordănescu.
De asemenea, evoluția la echipele de club reprezintă un alt criteriu pe care îl are în vedere Iordănescu pentru alcătuirea primului 11 care va face deplasarea în Germania.
"Există două filtre în urma cărora voi decide lotul cu care România va aborda turneul final din Germania. Primul îl reprezintă modul în care jucătorii convocaţi vor reacţiona la antrenamentele din aceste zile şi la cele două meciuri cu Irlanda de Nord şi Columbia, iar al doilea este reprezentat de evoluţia fiecărui jucător monitorizat, la cluburi, de la final de martie până la reunirea echipei naţionale premergătoare EURO 2024", a mai spus selecționerul naționalei.
Edi Iordănescu: "Am încredere deplină în grup"
În finalul interviului, Edi Iordănescu a transmis că a reușit să contruiască un grup unit la naționala României, grup care de altfel ne-a calificat după o absență de opt ani. Într-un final, selecționerul promite microbiștilor că naționala va scrie istorie la Euro 2024.
"Am încredere deplină în grupul unit care a obţinut performanţa calificării României şi a scris o pagină frumoasă de istorie pentru echipa naţională. Evoluţia acestor jucători a demonstrat deja tuturor în preliminarii nivelul pe care îl putem atinge şi este şi unul din argumentele pentru care ei se regăsesc în lotul de azi.
Convins cum am fost întotdeauna de potenţialul şi spiritul jucătorilor noştri, vă asigur că sunt mereu călăuzit de un singur obiectiv: obţinerea performanţei sportive care să bucure toţi românii!" a conchis Edi Iordănescu.
Înainte de Campionatul Europena, România va disputa alte două amicale în prezența selecționatei Bulgariei (4 iunie) și a Liechtenstein-ului în 8 iunie.
Jucătorii selecționați de Edi Iordănescu pentru meciul cu Irlanda de Nord
Portari:
- Horaţiu Moldovan,
- Florin Niță,
- Ştefan Târnovanu
- Marian Aioani.
Fundași:
- Andrei RAŢIU,
- Cristian MANEA;
- Vasile MOGOŞ
- Andrei BURCĂ
- Radu DRĂGUŞIN
- Adrian RUS
- Ionuţ NEDELCEARU
- Bogdan RACOVIŢAN
- Nicuşor BANCU
- Deian SORESCU
Mijlocași:
- Nicolae STANCIU;
- Marius MARIN;1
- Alexandru CICÂLDĂU;
- Răzvan MARIN;
- Olimpiu MORUŢAN;
- Darius OLARU;
- Adrian ŞUT;
- Dennis MAN;
- Valentin MIHĂILĂ;
- Ianis HAGI;
- Denis DRĂGUŞ;
- Florinel COMAN.
Atacanți:
- George PUŞCAŞ;
- Denis ALIBEC;
- Florin TĂNASE, potrivit FRF.